अनंतगिरि पहाड़ियाँ

अनंतगिरि पहाड़ियाँ (Ananthagiri Hills) भारत के तेलंगाना राज्य के विकाराबाद ज़िले में स्थित पहाड़ियों की एक शृंखला है। हैदराबाद को जल उपलब्ध करने वाली मूसी नदी यहीं से उत्पन्न होती है। यह एक वन से भरपूर प्राकृतिक क्षेत्र है। अनंतगिरि पहाड़ियों में पर्यटन आकर्षण अनंत पद्मनाभ स्वामी मन्दिर यह मन्दिर हैदराबाद से 75 किमी पश्चिम में अनंतगिरि पहाड़ियों में स्थित है। इसमें भगवान विष्णु का श्री अनंत पद्मनाभ स्वामी स्वरूप विराजमान है और अनंतगिरि पहाड़ियों का नाम उन्हीं पर रखा गया है। श्रद्धालुओं के लिए यहाँ तेलंगाना सरकार द्वारा संचालित होटल है। नागसमुद्रम झील मन्दिर के समीप नागसमुद्रम झील है, जिसे कोटिपल्ली जलाशय भी कहा जाता है। मॉनसून के दिनों में यहाँ से पर्यटक कई रमणीय दृश्यों का आनंद लेते हैं। इन्हें भी देखें अनंतगिरि मन्दिर विकाराबाद ज़िला मूसी नदी सन्दर्भ